ai4bharat/Pralekha huggingface dataset:
ماحولیات، جنگلات اور موسمیاتی تبدیلی کی وزارت
ہائی وے کی تعمیر کے مقامات پر آلودگی کی نگرانی کرنے والے آلات
ماحولیات، جنگلات اور موسمیاتی تبدیلی کے مرکزی وزیر مملکت جناب اشونی کمار چوبے نے راجیہ سبھا میں ایک تحریری جواب میں بتایا کہ تعمیراتی مقامات، خاص طور پر شاہراہوں کے قریب ہوا کے معیار کی نگرانی کے لیے اٹھائے جانے والے اقدامات میں منجملہ دیگر کہ فضائی آلودگی سے متعلق سرگرمیوں کو جانچنے کے لیے میدان میں وقف ٹیموں کی تعیناتی، 'ڈسٹ کنٹرول اور مینجمنٹ سیلز' کے قیام کے لیے تمام سڑکوں کی ملکیت/ دیکھ بھال کرنے والی ایجنسیوں کو قانونی ہدایات، ایک وقف شدہ ویب پورٹل کے ذریعے نگرانی، پروجیکٹوں کی ویڈیو فینسنگ، اینٹی اسموگ گنز تعمیراتی مقامات پر اسکرینوں کی تنصیب، ڈسٹ کو دبانے والے آلات اور واٹر مسٹ کا استعمال ،ڈھانپی ہوئی گاڑیوں میں سی اینڈ ڈی مواد کی منتقلی، پراجیکٹ سائٹس میں کوالٹی مانیٹرنگ سینسر کی تنصیب اور متعلقہ ایجنسیوں کے ذریعہ سیلف آڈٹ اور سرٹیفیکیشن میکانزم شامل ہیں۔ اس طرح قائم شدہ ڈسٹ کنٹرول اینڈ مینجمنٹ سیل دھول پر قابو پانے کے اقدامات کی پیشرفت کی باقاعدگی سے نگرانی کرے گا اور ماہانہ بنیادوں پر رپورٹس تیار کرے گا۔ کمیشن فار ایئر کوالٹی مینجمنٹ  نے اس سلسلے میں کئی رہنما خطوط/ ہدایات جاری کی ہیں۔
مزید، ریاستی آلودگی کنٹرول بورڈز/دہلی آلودگی کنٹرول کمیٹی اور دیگر متعلقہ ایجنسیاں دھول کو کم کرنے/کنٹرول کے اقدامات کی نگرانی اور ان کو نافذ کرنا جاری رکھیں گی۔
کابینہ
کابینہ نے آئی ٹی ہارڈویئر کے لیے پیداوار سے منسلک ترغیباتی اسکیم – 2.0 کو منظوری دی
مرکزی کابینہ نے آج عزت مآب وزیر اعظم جناب نریندر مودی کی صدارت میں 17000 کروڑ روپئے کے بجٹی اخراجات کے ساتھ آئی ٹی ہارڈویئر کے لیے پیداوار سے منسلک ترغیباتی اسکیم 2.0 کو منظوری د ے دی۔
پس منظر:
-
- الیکٹرانکس مینوفیکچرنگ کےشعبے نے بھارت میں گذشتہ 8 برسوں کے دوران 17 فیصد سی اے جی آر کے ساتھ مسلسل نمو ملاحظہ کی ہے۔ اس سال اس نے 105 بلین امریکی ڈالر  کے بقدر پروڈکشن کے ساتھ ایک اہم سنگ میل عبور کیا ہے۔
- بھارت موبائل فونوں کی مینوفیکچرنگ کے معاملے میں دنیا کا دوسرا سب سے بڑا مینوفیکچرر بن چکا ہے۔ اس سال موبائل فونوں کی برآمدات نے 11 بلین امریکی ڈالر کے ساتھ ایک اہم سنگ میل عبور کیا ہے۔
- عالمی الیکٹرانکس مینوفیکچرنگ ایکو نظام بھارت آرہا ہے، اور بھارت الیکٹرانکس مینوفیکچرنگ کے معاملے ایک اہم ملک کے طورپر ابھر رہا ہے۔
- موبائل فونوں کے لیے پیداوار سے منسلک ترغیباتی اسکیم  کی کامیابی کی بنیاد پر، مرکزی کابینہ نے آج آئی ٹی ہارڈویئر کے لیے پی ایل آئی اسکیم 2.0 کو منظوری دے دی۔
نمایاں خصوصیات:
-
- آئی ٹی ہارڈویئر کے لیے پی ایل آئی اسکیم 2.0 لیپ ٹاپس، ٹیب لیٹس، آل اِن وَن کمپیوٹرس، سروَرس اور الٹرا اسمال فارم فیکٹر ڈیوائسز پر احاطہ کرتی ہے۔
- اس اسکیم کا بجٹی تخمینہ 17000 کروڑ روپئے کے بقدر ہے۔
- اس اسکیم کی مدت 6 برس ہے۔
- متوقع اضافی پروڈکشن 3.35 لاکھ کروڑ روپئے کے بقدر ہے۔
- متوقع اضافی سرمایہ کاری 2430 کروڑ روپئے کے بقدر ہے۔
- متوقع براہِ راست روزگار میں اضافہ 75000 کےبقدر ہے۔
اہمیت:
-
- بھارت دنیا کے تمام بڑے ممالک کے لیے ایک قابل اعتماد سپلائی چین شراکت دار کے طور پر ابھر رہا ہے۔ بڑی آئی ٹی ہارڈویئر کمپنیوں نے بھارت میں اشیاء سازی کی سہولتیں قائم کرنے میں زبردست دلچسپی دکھائی ہے۔ اسے ملک کے اندر اچھی مانگ رکھنے والی مضبوط آئی ٹی خدمات صنعت سے بھی تعاون حاصل ہوتا ہے۔
بیشتر بڑے ممالک بھارت میں موجود فیسلٹی سے بھارت کے اندر گھریلو منڈیو میں سپلائی کرنا چاہیں گے اور ساتھ ہی بھارت کو ایک برآمداتی مرکز بنائیں گے۔
کامرس اور صنعت کی وزارتہ
صنعت میں نجی سرمایہ کاری
کامرس اور صنعت کی وزارت میں وزیر مملکت جناب سوم پرکاش نے آج لوک سبھا میں ایک تحریری جواب میں بتایا کہ ، ملک میں مزید سرمایہ کاروں کو راغب کرنے کے لئے حکومت کے ذریعہ سرمایہ کاری کے فروغ سے متعلق سرگرمیاں انجام دی گئی ہیں۔ ان سرگرمیوں کے حصے کے طورپر پرائیویٹ دلچسپی اورسرمایہ کاری کو بہتر بنانے کے لئے 25ستمبر 2014کو ‘‘ میک ان انڈیا’’ پہل کی شروعات کی گئی تھی تاکہ سرمایہ کاری اور اختراع کو بڑھانے بہترین بنیادی ڈھانچے میں بہتر تعمیر سازی او ر بھارت کو مینوفیکچرنگ ، ڈیزائن ، اختراع کی ایک منڈی بنایا جاسکے ۔ملک میں گھریلو اور بیرونی براہ راست سرمایہ کاری  کوفروغ دینے کی خاطر بین الاقوامی تعاون کو بڑھانے کے لئے وزارتو ں ،ریاستی حکومتوں اور بھارتی مشنوں کے ذریعہ سرمایہ کاری کی رسائی کو بڑھایا گیا ہے۔
بھارت میں گھریلو اور بیرونی سرمایہ کاری کو فروغ دینے کے لئے حکومت کے مختلف محکموں اور وزارتوں کی طرف سے جاری اسکیموں کےعلاوہ حکومت نے بھارت میں گھریلو اور غیرملکی سرمایہ کاری کو فرٰوغ دینے کے لئے کئی مختلف اقدامات کئے ہیں، جن میں کارپوریٹ ٹیکس کی شرحوں میں کمی این بی ایف سی اور بینکوں کی نقدرقم کے مسائل کو آسان بنانے ، کاروبار کو آسان بنانے ، ایف ڈی آئی پالیسی میں اصلاحات ، تعمیل کے بوجھ میں کمی ، سرکاری خریداری کے نظام کے ذریعہ گھریلو مینوفیکچرنگ کو تقویت دینے کے لئے پالیسی اقدامات ، مختلف وزارتوں کی پیداوار سے جڑی ترغیبات کے لئے مرحلے وار مینوفیکچرنگ پروگرام اسکیمیں شامل ہیں۔سرمایہ کاری کو آسان بنانے کے لئے انڈیا انڈسٹریل لینڈ بینک ، انڈسٹریل پارک ریٹنگ سسٹم ، نیشنل سنگل ونڈوسسٹم کا آغاز ، قومی بنیادی ڈھانچے کی پائپ لائن اور نیشنل مونی ٹائزیشن کی پائپ لائن کو بھی شامل کیا گیا ہے۔
بھارت نے کووڈ سے متعلق پریشانیوں کے باوجود 21-2020 کے مالی سال میں 81.97 ارب ڈالر کی سالانہ ایف ڈی آئی کی آمد درج کی ، جو کہ اب تک کی سب سے زیادہ ایف ڈی آئی کی آمد ہے۔ گزشتہ 7مالی سال میں بھارت کو 440.27 ارب امریکی ڈالر مالیت کی ایف ڈی آئی آمد حاصل ہوئی ہے ، جو گزشتہ 21 سال میں درج کی گئی ایف ڈی آئی کی تقریباََ 58 فیصد ہے۔ہندوستان کے ایف ڈی آئی میں یہ رجحانات اس بات کی تصدیق کرتے ہیں کہ عالمی سرمایہ کاروں کے لئے ہندوستان سرمایہ کاری کے لئے ایک ترجیحی مقام کی حیثیت رکھتا ہے۔
صدر جمہوریہ کا سکریٹریٹ
صدر جمہوریۂ ہند نے درگا پوجا کے موقع پر مبارکباد پیش کی
نئی دہلی،05 اکتوبر / صدر جمہوریہ ہند جناب رام ناتھ کووند نے درگا پوجا کے موقع پر اپنے تہنیتی پیغام میں کہا ہے :
‘‘میں درگا پوجا کے مبارک موقع پرہندوستان اور بیرون ملک مقیم سبھی باشندوں کو نیک خواہشات اور مبارکباد پیش کرتا ہوں۔
درگا پوجا برائی پر اچھائی کی جیت کی علامت ہے۔ یہ پوجا اس یقین کو بھی مضبوط کرتا ہے کہ آخر کار سچائی اور انصاف کی جیت ہوتی ہے۔ یہ یقین ہمیں ایمانداری، سچائی اور انصاف کے راستے پر چلنے کی ترغیب دیتا ہے۔ ایسا کر کے ہم سماج کے سبھی محروم طبقات تک ترقی کے فائدوں کو پہنچانے میں کامیاب ہوں گے۔
موسم سرما کے آغاز میں منایا جانے والا یہ تہوار ہماری ثقافتی اور سماجی ہم آہنگی کو بھی ظاہر کرتا ہے۔ آیئے ہم اس تہوار کو پورے جوش و خروش ، امنگ اور ہم آہنگی کے ساتھ منائیں۔’’
۔۔۔۔۔۔۔۔۔۔۔۔۔۔۔۔
(م ن ۔ رض۔ م ت ح(
U-4474
(Visitor Counter : 33
دیہی ترقیات کی وزارت
این آر ایل ایم کے تحت فلپ کارٹ کے ساتھ سمجھوتہ
فلپ کارٹ پر 36 ایس ایچ جیز کا اندراج کیا گیا ہے اور 11 مصنوعات کو فروخت کے لئے فہرست میں شامل کیا گیا ہے
دیہی ترقی کی مرکزی وزیر مملکت سادھوی نرنجن جیوتی نے آج لوک سبھا میں ایک تحریری جواب میں یہ جانکاری فراہم کی ہے۔
دیہی ترقی کی وزارت اور فلپ کارٹ انٹرنیٹ پرائیویٹ لیمٹڈ کے درمیان 2 نومبر 2021 کو مفاہمت کی ایک یادداشت پر دستخط کئے گئے ہیں۔ جس کے تحت فن کاروں ، بنکروں اور ماہر دستکاروں سمیت خود امدادی گروپوں  کے پروڈیوسروں کو فلپ کارڈ سمرتھ پروگرام کے ذریعہ قومی منڈیوں تک رسائی فراہم کی جائے گی ۔خود امدادی گروپوں کو مذکورہ مفاہمت نامہ کے ذریعہ درج ذیل سہولتیں اور فوائد ملنے کا امکان ہے۔
- ایس ایچ جی ارکان اور کلسٹرس  کو آن بورڈنگ مصنوعات کے لئے تربیتی امداد فراہم کی جائے گی۔
- 6 ماہ کی مدت کے لئے پلیٹ فارم پر فروخت کے لئے تمام کمیشن چارجیز کی چھوٹ دی جائے گی۔
- ہر فروخت کنندہ کے لئے زیادہ سے زیادہ ایک سو مصنوعات کے لئے بہ ترتیب فہرست کی تیاری میں مدد فراہم کی جائے گی۔
- گودام اور کھاتے وغیرہ کے بندوبست میں امداد جیسے دیگر فوائد ۔
خود امدادی گروپوں کی مصنوعات کو صرف فلپ کارٹ کے ذریعہ فروخت کے لئے بھارت میں منڈی میں پیش کیا جائے گا۔
30 نومبر 2021 تک ، فلپ کارٹ پر 36 ایس ایچ جیز کا اندراج کیا جاچکا ہے اور 11 مصنوعات کو فروخت کے لئے فہرست میں شامل کیا گیا ہے۔
کامرس اور صنعت کی وزارتہ
زرعی برآمداتی پالیسی کا نفاذ
نئی دہلی، 02 فروری 2022:
تجارت و صنعت کی وزارت کی وزیر مملکت محترمہ انوپریہ پٹیل نے آج لوک سبھا میں ایک تحریری جواب کے تحت یہ اطلاع فراہم کی کہ اسکیموں کے درمیان کافی اووَر لیپ کی وجہ سے، زرعی برآمداتی پالیسی کے نفاذ سے متعلق اسکیم کو دیگر ضلعی سطح کی اسکیموں کے ساتھ ضم کرنے کا فیصلہ کیا گیا ہے، جن کی منصوبہ بندی محکمہ تجارت کے ذریعہ کی جاتی ہے۔ زرعی برآمداتی پالیسی کے مقاصد کی حصولیابی کے لیے ریاستی اور ضلعی سطح پر ضلعی برآمداتی مراکز پہل قدمیوں کے تحت ادارہ جاتی فریم ورک کو بروئے کار لایا جا رہا ہے۔
س
وزیراعظم کا دفتر
وزیراعظم نے شہریوں پر زور دیا ہے کہ وہ سوشل میڈیا پر اپنی ڈی پی کو ترنگے سے تبدیل کریں
وزیراعظم جناب نریندر مودی نے سبھی شہریوں پر زور دیا ہے کہ وہ ہرگھر ترنگا منا نے کی ایک اجتماعی مہم کے طور پر سوشل میڈیا پر ا پنی ڈی پی کو ترنگے سے تبدیل کریں۔
وزیراعظم نے ٹویٹ کیا :
’’ آج دو اگست کا خاص دن ہے، ایک ایسے وقت جب ہم آزادی کاامرت مہوتسو منا رہے ہیں، ہمارا ملک، اپنے ترنگے کا جشن منانے کی ایک اجتماعی مہم کے طور پر #ہر گھر ترنگا منانےکے لئے پوری طر ح تیار ہے۔ میں نے سوشل میڈیا پر اپنی ڈی پی کو تبدیل کردیا ہے اورآپ سب سے بھی ایسا ہی کرنے کےلئے اصرار کرتا ہوں‘‘۔
وزیراعظم کا دفتر
اسلامی جمہوریۂ ایران کے وزیرخارجہ نے وزیراعظم سے ملاقات کی
اسلامی جمہوریہ ایران کے وزیر خارجہ عزت مآب حسین امیر عبداللہیان ، جو ہندوستان کے سرکاری دورے پر آئے ہوئے ہیں ، انہوں نے آج وزیراعظم جناب نریندر مودی سے خیرسگالی کے طور پر ملاقات کی ۔
معزز مہمان کا خیر مقدم کرتے ہوئے ، وزیراعظم نے ہندوستان اورایران کے درمیان طویل مدتی تہذیبی اور ثقافتی رشتوں کا گرمجوشانہ طورپر ذکر کیا۔ دونوں رہنماؤ ں نے اس وقت جاری دوطرفہ تعاون پر مبنی اقدامات کے حوالے سے تبادلہ خیال کیا۔ وزیراعظم نے اس بات پر زور دیا کہ دونوں ملکوں کو کووڈ کے بعد کے دور میں تبادلوں میں تیزی لانے کے لئے کام کرنا چاہئے ۔
وزیراعظم نے ایرانی وزیرخارجہ سے درخواست کی کہ وہ عزت مآب صدر ایران جناب ابراہیم رئیسی کو ان کا تہنیتی پیغام پہنچا دیں اور یہ کہ وہ کسی نزدیکی تاریخ میں ایرانی صدر سے ملاقات کرنے کی تمنارکھتے ہیں ۔
وزارت سیاحت
وزارت سیاحت نے آج ‘‘دیکھو اپنا دیش’’وبیبی نار سیریز کے تحت اپنے دوسرے ویبی نار کا انعقاد کیا
ویبیی نار کا عنوان تھا: کلکتہ ثقافتوں کا ایک سنگم
نئی دہلی،16اپریل، حکومت ہند کی وزارت سیاحت مجموعی طور پر‘دیکھو اپنا دیش’ موضوع کے تحت ویبی ناروں کی ایک سیریز کا انعقاد کر رہی ہے، جس کا مقصد ہندوستانیوں کی اپنے ملک کے بارے میں پتہ لگانے اور ملک کو دیکھنے کے لیے حوصلہ افزائی کرنا اور سیاحت کے شعبے کے مختلف پہلوؤں کے بارے میں سیاحت کی صنعت کے متعلقین طلبا اور عوام کی معلومات میں اضافہ کرنا ہے۔
اس سیریز کےدوسرے ویبی نار‘کلکتہ- ثقافتوں کا ایک سنگم’ کا آج انعقاد کیا گیا اور اس ویبی نار کو کلکتہ واکس کے جناب افتخار احسان، جناب رتوک گھوش اور جناب انربان دتّہ نے پیش کیا۔ کلکتہ کے بارے میں پیش کئے گئے اس ویبی نار سے کلکتہ کی ترقی میں مختلف برادریوں کی حصے داری کے بارے میں دلچسپ حقائق کا پتہ چلتا ہے۔
ویبی نار پر عوامی رد عمل بہت ا چھا رہا۔ 2700 سے زیادہ رجسٹریشن ہوئے اور 1800 سے زیادہ لوگوں نے اس میں شرکت کی۔
18 اپریل 2020 کو عالمی یوم وراثت کے موقع پر دو ویبی ناروں کے انعقاد کا خاکہ تیار کر لیا گیا ہے۔ ان کا پہلا سیشن 11 سے 12 بجے تک کا ہوگا جس کا موضوع ‘ماملا پورم کی یادگاریں- پتھروں میں تراشی گئی کہانیاں’۔ اس موضوع پر اسٹوری ٹریل کے ذریعے اور دوسرا سیشن 12 سے 13 بجے تک ہوگا جس کی پیش کش ‘ہمایوں کے مقبرے میں عالمی وراثت اور پائیدار سیاحت’ کے موضوع پر ہوگا جس کو آغا خان ٹرسٹ فار کلچر کے سی ای او جناب رتیش نندا پیش کریں گے۔
یہ ویبی نار سیریز ہمارےناقابل یقین ہندوستان کی ثقافت اور وراثت کی گہرائی اور وسعت کی جھلک پیش کرنے کے ساتھ ساتھ بہت سے مقامات کے بارے میں معلومات فراہم کراتی ہے۔ پہلے ویبی نار کا انعقاد 14 اپریل 2020 کو کیا گیا تھا۔ اُس ویبی نار کا عنوان ‘شہروں کے شہر دلّی کی پرسنل ڈائری’ تھا۔ اس سیشن کی بنیاد سیاحت کے بارے میں بیداری پھیلانے اور سماجی تاریخ پر تھی۔
‘دیکھو اپنا دیش’ ویبی نار سیریز کے بارے میں معلومات حکومت ہند کی وزارت سیاحت کے انکریبل انڈیا سوشل میڈیا پیجیز پر باقاعدگی سے پوسٹ کی جارہی ہے۔
خواتین اور بچوں کی ترقیات کی وزارت
محترمہ اسمرتی زوبین ایرانی نے حفاظتی افسران کو تاکید کی کہ وہ متاثرین کے لیے دستیاب تمام قانونی حقوق تک رسائی کو ممکن بنائیں
این سی ڈبلیو نے ایل بی ایس این اے کے کے تعاون سے گھریلو تشدد سے نمٹنے کے لیے حفاظتی افسروں کے تربیتی پروگرام کا آغاز کیا
قومی کمیشن برائے خواتین  نے آج لال بہادر شاستری نیشنل اکیڈمی آف ایڈمنسٹریشن  کے تعاون سے گھریلو تشدد کے معاملوں سے نمٹنے میں حفاظتی افسروں کی مخصوص ضروریات کو پورا کرنے کے لیے ایک پروجیکٹ سیریز، ’گھریلو تشدد سے نمٹنے میں حفاظتی افسروں کا تربیتی پروگرام‘ کا آغاز کیا۔ اس افتتاحی تقریب میں خواتین و بچوں کی ترقی کی مرکزی وزیر، محترمہ اسمرتی زوبین ایرانی، چیئرپرسن این سی ڈبلیو، مس ریکھا شرما، جناب لوک رنجن، ڈائریکٹر، ایل بی ایس این اے اے اور چیئر پرسن، نیشنل جینڈر اینڈ چائلڈ سنٹر اور محترمہ دشا پنو نے ورچوئل طور پر شرکت کی۔ اس تربیت کا مقصد پولیس، قانونی امداد کی سروسز، نظام صحت، سروس فراہم کنندگان، پناہ گاہوں، وغیرہ سمیت ایکٹ کے تحت آنے والے مختلف اسٹیک ہولڈرز / سروس فراہم کنندگان کے کردار پر توجہ مرکوز کرنا ہے۔
محترمہ اسمرتی ایرانی نے اپنے افتتاحی خطاب میں قومی کمیشن برائے خواتین کے اقدام کی تعریف کی۔ انھوں نے کہا کہ حفاظتی افسران تشدد کا شکار خواتین کے لیے انتظامیہ اور انصاف کے مابین پائے جانے والے فرق کو ختم کرتے ہیں اور ان کی ترجیح ہونی چاہیے کہ متاثرہ افراد کے لیے دستیاب تمام قانونی حقوق تک رسائی کو ممکن بنایا جا سکے۔ وزیر نے خاص طور سے اس وبا کے دوران بھی پریشان خواتین کی مدد کرنے میں 24/7 کام کرنے کے لیے این سی ڈبلیو قیادت کو مبارکباد پیش کی۔ انھوں نے حاملہ خواتین کے لیے ہیلپ لائن اور حفاظتی افسروں کو تربیت دینے کے موجودہ اقدام جیسے کمیشن کے ذریعہ شروع کیے گئے مختلف پروگراموں کی تعریف کی۔
اپنے خطاب میں، چیئرپرسن این سی ڈبلیو، محترمہ ریکھا شرما نے حفاظتی افسروں کے کردار کی اہمیت پر روشنی ڈالی، جو متاثرہ خاتون اور عدالت کے مابین سہولت کار کے طور پر کام کرتے ہیں۔ انھوں نے کہا کہ حفاظتی افسر متاثرہ خاتون کو شکایات درج کرنے میں مدد کرتا ہے، اور مجسٹریٹ کے سامنے ضروری راحت کے حصول کے لیے درخواست دینے اور طبی امداد، قانونی امداد، مشاورت، محفوظ پناہ گاہ اور دیگر مطلوبہ امداد حاصل کرنے میں بھی مدد کرتا ہے۔ انھوں نے یہ بھی کہا کہ شرکاء کو تربیتی اجلاسوں میں ایکٹ کے بہتر نفاذ کے لیے قانونی نظام، حفاظتی افسروں کے کردار اور دوسرے اسٹیک ہولڈرز کے ساتھ باہمی رابطے کی سمجھ حاصل ہوگی۔ یہ تربیت دقیانوسی سوچ رکھنے والی ذہنیت کی تبدیلی اور شکار خواتین اور ان کے بچوں پر گھریلو تشدد کے اثرات کو سمجھ نے پر بھی توجہ مرکوز کرے گی۔
جون 28 سے 2 جولائی تک ہونے والا پانچ روزہ تربیتی پروگرام ورکشاپ کے سلسلے میں پہلا ہے جس کے بعد تین ریاستوں اتر پردیش، ہریانہ اور مغربی بنگال کے حفاظتی افسروں کے لیے انعقاد کیا جائے گا۔ موجودہ وبائی صورتحال کو مد نظر رکھتے ہوئے تربیت آن لائن شیڈول کی گئی ہے۔
بجلی کی وزارت
این ٹی پی سی گروپ کی بجلی تیارکرنے سے متعلق نصب شدہ صلاحیت 73جی ڈبلیو سے متجاوز
بھارت کے بجلی تیارکرنے والے سرکردہ مربوط گروپ ، این ٹی پی سی کے بجلی تیارکرنے سے متعلق نصب شدہ صلاحیت 73024ایم ڈبلیو تک پہنچ گئی ہے ۔اس میں این ٹی پی سی کی ملکیت والے بجلی گھروں کی 57038 ایم ڈبلیو کی نصب شدہ صلاحیت شامل ہے ، اوراین ٹی پی سی کے ذیلی اداروں اور جوائنٹ وینچرس کی ملکیت والے بجلی گھروں کی 15986ایم ڈبلیو کی نصب شدہ صلاحیت بھی شامل ہے ۔
بہارمیں باڑھ سپرتھرمل پاورپروجیکٹ کی یونٹ -2کے مرحلہ-1 کی 660ایم ڈبلیو صلاحیت میں بجلی تیاری سے متعلق کام کاج شروع ہونے کے ساتھ ہی گروپ کی کل صلاحیت 73جی ڈبلیو سے تجاوز کرگئی ہے ۔
اس میں 50این ٹی پی سی اسٹیشن اور جوائنٹ وینچرس اور ذیلی اداروں کے ذریعہ 39اسٹیشن شامل ہیں ۔
اس شاندارحصولیابی سے ملک کو قابل بھروسہ اورکفایتی بجلی فراہم کرنے سے متعلق این ٹی پی سی کے عزم کوتقویت فراہم ہوتی ہے ۔
اس کے علاوہ ، کمپنی سال 2032کے آخرتک 60000میگاواٹ قابل تجدید توانائی کی صلاحیت حاصل کرنے کے تئیں عہد بستہ ہے ۔
این ٹی پی سی لمیٹڈ ، بھارت کا سب سے بڑا مربوط بجلی گھرہے ، جو ملک کی بجلی کی کل ضرورت کی ایک چوتھائی بجلی تیارکرتاہے ۔ حرارتی ، پن بجلی ، شمسی اورہواسے بجلی تیارکرنے والے بجلی گھروں کے مختلف پورٹ فولیو کے ساتھ ، کمپنی بہترین طورطریقے اختیارکرنے ، جدت طرازی اوراختراع کو پروان چڑھانے اور ایک سبز مستقبل کے لئے صاف ستھری اورماحولیات کے لئ ےسازگارٹیکنالوجیز استعمال کرنے کے تئیں عہد ہے۔
وزیراعظم کا دفتر
وزیر اعظم کی، امریکی ماہر فلکیات، مصنف اور سائنس کمیونیکیٹر جناب نیل ڈی گراس ٹائسن سے ملاقات
وزیر اعظم جناب نریندر مودی نے آج نیویارک، امریکہ میں معروف امریکی ماہر فلکیات، مصنف اور سائنس کمیونیکیٹر جناب نیل ڈی گراس ٹائسن سے ملاقات کی۔
وزیر اعظم مودی اور جناب ٹائسن نے نوجوانوں میں سائنسی مزاج پیدا کرنے پر تبادلہ خیال کیا۔ انہوں نے خلائی شعبے میں ہندوستان کی تیز رفتار پیش رفت بشمول ہندوستان کی طرف سے شروع کئے جانے والے مختلف خلائی ریسرچ مشنوں پر تفصیلی تبادلہ خیال کیا۔
وزیر اعظم اور جناب ٹائسن نے ہندوستان کی نئی شروع کی گئی قومی خلائی پالیسی کے تحت نجی شعبے اور تعلیمی تعاون کے مواقع پر بھی تبادلہ خیال کیا۔
۔۔۔۔۔۔۔۔۔۔۔۔۔۔۔۔۔۔

U-6325
(
عملے، عوامی شکایات اور پنشن کی وزارت
پرشاسن گاؤں کی اور 2022نے شکایات عامہ کے ازالے اور سروس ڈیلوری ایپلی کیشنز کو نمٹانے میں قابل ذکر کامیابی حاصل کی ہے۔ ویژن انڈیا۔2047 پر ریاستوں اور مرکزی انتظام والے علاقوں میں ضلع کی سطح کی ورکشاپس کا انعقاد
شکایات عامہ کے 53.80 لاکھ معاملوں کونمٹایا گیا، 310 لاکھ سروس ڈیلوری ایپلی کیشنز کو نمٹایا گیا
ضلع کی سطح پر گورننس میں 949 اختراعی اقدامات شکایات عامہ کے ازالے کی 563 کامیابی کی داستانیں رپورٹ ہوئیں
دوسو ستاون اضلاع میں ویژن انڈیا ۔2047 کے ضلع سطح کے دستاویزات تیار کئے گئے
حکومت نے انیس سے پچیس دسمبر 2022 کا ہفتہ ، امرت کال میں دوسرے سوشاسن سپتاہ  کے طور پر منایا ۔ عزت مآب وزیر اعظم نے اس اقدام سے جڑے ہر شخص کو مبارکباد اور نیک تمنائیں پیش کی ہیں۔ وزیر اعظم نے کہا کہ یہ بڑی حوصلہ افزاء بات ہے کہ اس سال بھی پرشاسن گاؤں کی اور مہم گڈ گورننس ویک کا حصہ بنی رہی۔
انیس دسمبر 2022 کو جتیندر سنگھ جی نے دوسری ملک گیر مہم پرشاسن گاؤں کی اور کا آغاز کیا تھا۔ اس پروگرام میں 2700 افسران شامل ہوئے تھے جن میں ضلع کلکٹر، چیف سکریٹریز، ایڈیشنل چیف سکریٹریز اور 36 ریاستوں / مرکزی انتظام والے علاقوں کے اے آر سکریٹریز اور مرکزی وزارتوں اور محکموں کے اعلیٰ افسران شامل ہیں۔
سوشاسن سپتاہ 2022 میں شکایات عامہ کے ازالے اور سروس ڈیلوری میں بہتری لانے کی دوسری ملک گیر مہم چلائی گئی۔ پرشاسن گاؤں کی اور 2022 کے دوران اہم پیش رفت دیکھنے کو ملی۔ 53.80 لاکھ شکایات عامہ کا ازالہ کیا گیا، 310 لاکھ سروس ڈیلوری ایپلی کیشنز کو نمٹایا گیا۔ گورننس میں 949 اختراعی اقدامات کئے گئے اور جی جی ڈبلیو 22 پورٹل پر 257 ویژن انڈیا ضلع کی سطح کے دستاویزات اپ لوڈ کئے گئے۔
23 دسمبر 2022 کو ہندوستان کے تمام 768 اضلاع میں ضلع کی سطح کی ورکشاپس کا انعقاد کیا گیا، جہاں اختاع اور ویژن انڈیا 2047پر بات ہوئی۔ ضلع سطح کی ورکشاپس کی سربراہی ایک سینئر ریٹائرڈ آئی اے ایس افسر نے کی جو اس ضلع میں ڈسٹرکٹ کلکٹر کے طور پر خدمت انجام دے چکا ہو۔ ریاستوں کے وزرائے اعلیٰ اور مرکزی انتظام والے علاقوں کے لیفٹیننٹ جنرل صاحبان نے باقاعدگی سے پیغامات دے کر اور ٹوئیٹ کرکے پرشاسن گاؤں کی اور مہم میں ساتھ دیا۔ عملے،شکایات عامہ اور پنشن کی وزارت کی پارلیمانی قائمہ کمیٹی نے اپنی 121 ویں رپورٹ مین پرشاسن گاؤں کی اور مہم کی زبردست کامیابی کاذکر کیا ہے اور سفارش کی ہے کہ اس طرح کی مہم جلدی جلدی چلائی جانی چاہئیں۔
پرشاسن گاؤں کی اور مہم اور گڈ گورننس ویک 2022 جیسے پروگرام حکومت کے اس مجموعی نظریئے کی طاقت کی علامت ہیں جس میں مرکزی حکومت کے افسران نے ریاستی سرکاری افسران کے ساتھ اور تحصیل کی سطح تک ضلع افسران کے ساتھ مل کر کام کیا اور زیادہ سے زیادہ گورننس کم سے کم گورنمنٹ کے حکومت کے ماڈل کو آگے لے کر گئے۔
وزارتِ تعلیم
حکومت کے ذریعہ پسماندہ علاقوں میں پیشہ ورانہ تعلیم کو فروغ دینے کے لئے اٹھائے گئے اقدامات
نئی دلّی، 21 نومبر؍فروغ انسانی وسائل کے مرکزی وزیر ڈاکٹر رمیش پوکھریال ’ نشنک‘ نے آج راجیہ سبھا میں ایک سوال کے تحریری جواب میں بتایا کہ حکومت نے پسماندہ علاقوں سمیت ملک بھر میں پیشہ ورانہ تعلیم کو فروغ دینے کی ضرورت کو تسلیم کیا ہے۔ تا حال یونیورسٹی گرانٹس کمیشن  کے تحت 188 کمیونٹی کالج، 289 انسٹی ٹیوٹ اور 68 ڈی ڈی یو کیندر کام کر رہے ہیں اور مختلف شعبوں میں پیشہ ورانہ تعلیم فراہم کر ا رہے ہیں۔ یو جی سی کے رہنما خطوط کے مطابق ریاستی حکومتیں اپنے ادارہ جاتی نیٹ ورک کے ذریعہ پیشہ ورانہ تعلیم کی پیش کش کر سکتی ہیں۔
پسماندہ علاقوں سمیت ملک بھر میں پیشہ ورانہ تعلیم کے فروغ کے لئے حکومت کے ذریعہ متعدد قدم پہلے ہی اٹھائے گئے ہیں، جن حسب ذیل شامل ہیں:۔  خوردہ، لوجسٹکس، میڈیا اور تفریح کے شعبوں میں انٹرن شپ؍ایپرنٹس شپ کی بنیاد پر ڈگری کورسوں کی فراہمی ،  ملک میں بنیادی پیشہ ورانہ تعلیم فراہم کرانے والے انسٹی ٹیوٹوں کی تعداد میں اضافہ کرنا اور  نیشنل اسکل کوالی فکیشن فریم ورک  کے ساتھ باقی ماندہ ہنر مندی کورسوں کے لئے تال میل پیدا کرنا شامل ہیں۔
۔۔۔۔۔۔
U.5299
(Visitor Counter : 26
صحت اور خاندانی بہبود کی وزارت
مرکز نے رانچی ، احمد آباد  اور ملا پورم  میں بچوں میں خسرہ کے بڑھتے معاملوں کا جائزہ لینے اور ان کا انتظام کرنے کے لیے اعلیٰ سطحی ٹیمیں تعینات کیں
مرکزی وزارت برائے صحت اور خاندانی بہبود نے خسرہ کے بڑھتے معاملوں کا جائزہ لینے کے لیے رانچی ، احمد آباد  اور ملاپورم  میں تین اعلیٰ سطحی ملٹی ڈسپلنری 3 رکنی ٹیمیں تعینات کرنے کا فیصلہ کیا ہے۔ یہ ٹیمیں صحت عامہ سے متعلق قدم اٹھانے میں ریاستی صحت کے حکام کی مدد کریں گی اور مطلوبہ کنٹرول اور روکنے کے اقدامات کو آگے بڑھانے میں سہولت فراہم کریں گی۔
رانچی جانے والی مرکزی ٹیم میں نیشنل سینٹر فار ڈیزیز کنٹرول ، نئی دہلی، اور رام منوہر لوہیا ہسپتال ، نئی دہلی کے ماہرین شامل ہیں۔پی ایچ او، ممبئی، کلاوتی سرن چلڈرن ہاسپٹل ، نئی دہلی اور صحت اور خاندانی بہبود کے علاقائی دفتر ، احمد آباد کے ماہرین احمد آباد جانے والی مرکزی ٹیم میں شامل ہوں گے اور ملاپورم جانے والی ٹیم میں آر او ایچ ایف ڈبلیو، ترواننت پورم، جواہر لال انسٹی ٹیوٹ آف پوسٹ گریجویٹ میڈیکل ایجوکیشن اینڈ ریسرچ ، پانڈیچیری اور لیڈی ہارڈنگ میڈیکل کالج ، نئی دہلی کے ماہرین شامل ہوں گے۔
سینئر ریجنل ڈائریکٹر، آر او ایچ ایف ڈبلیو، جھارکھنڈ، گجرات اور کیرالہ اپنے دوروں کے سلسلے میں متعلقہ ٹیموں کے ساتھ رابطہ کریں گے۔
ٹیمیں اس وباء کی تحقیقات کے لیے فیلڈ وزٹ بھی کریں گی اور تینوں شہروں میں رپورٹ ہونے والے خسرہ کے بڑھتے ہوئے کیسوں کو سنبھالنے کے لیے صحت عامہ کے اقدامات، انتظامی رہنما خطوط اور پروٹوکول کے حوالے سے ریاستی محکمہ صحت کی مدد کریں گی۔ یہ ٹیمیں ریاستوں کے ساتھ علاقے میں فعال کیس کی تلاش کو یقینی بنانے اور شناخت شدہ معاملوں کی جانچ کے لیے وی آر ڈی ایل کے ساتھ بھی رابطہ قائم کریں گی۔
دیہی ترقیات کی وزارت
مرکزی وزیر دیہی ترقیات نریندرسنگھ تومر نے سرس آئی آئی ٹی ایف 2019 کا افتتاح کیا۔ کہا سیلف ہیلپ گروپ کی خواتین غریبی کے خاتمے اور خواتین کو بااختیار بنانے کے عزت مآب وزیراعظم کے نشانوں کے حصول میں کلیدی رول ادا کرتی ہیں۔
مرکزی وزیر برائے دیہی ترقیات و پنچایتی راج جناب نریندرسنگھ تومر نے پرگتی میدان نئی دلی میں سرس آئی آئی ٹی ایف 2019 میلے کا افتتاح کیا۔اس موقع پر حاضرین سے خطاب کرتے ہوئے جناب نریندر سنگھ تومر نے اس میلے میں شامل ہر شخص کو مبارک باد دیتے ہوئے نیک خواہشات پیش کی۔ جناب تومر نے کہا کہ سیلف ہیلپ گروپوں کی دیدیوں میں وافر مقدار میں مثبت توانائی اور مضبوط قوت ارادی موجود ہے، جو ملک و قوم کی ترقی کے لیے استعمال کی جانی چاہیے۔ جناب تومر نے مزید کہا کہ یہ دیدیاں اپنے گھروں اور اپنے کنبوں کے حالات کو بہتر اور بااختیار نہیں بنارہی ہیں، بلکہ ملک وقوم کی ترقی کے لیے بھی کام کررہی ہیں۔
جناب نریندرسنگھ تومر نے اپنی تقریر میں آگے کہا کہ وزیراعظم جناب نریندر مودی نے خواتین کو سیلف ہیلپ گروپوں کے ذریعے بااختیار بنائے جانے اور ملک و قوم کوغریبی سے نجات دلانے پر خاص طور سے زور دیا ہے اور سیلف ہیلپ گروپوں کی یہ دیدیاں ان دو نشانوں کے حصول میں کلیدی کردار ادا کرسکتی ہیں۔ انہوں نے کہا کہ عزت مآب وزیراعظم جناب نریندر مودی نے پانچ کھرب ڈالر کی مالیت کی معیشت کا جو نشانہ مقرر کیا ہے، وہ ویسے تو سبھی شعبوں کی معاونت سے پورا کیا جائے گا، لیکن سیلف ہیلپ گروپ اس معاملے میں یقینا اہم اور یادگار کردار ادا کرسکتے ہیں۔ انہوں نے کہا کہ یہ بات سبھی مرد وخواتین کے لیے اہم ہے کہ ہاتھ میں ہاتھ دے کر ملک و قوم کی ترقی کے لیے کام کریں۔ سرکار شہریوں بالخصوص خواتین کی حالات میں بہتری کے لیے انتہائی نیک نیتی اور لگن کے ساتھ کام کررہی ہے اور انہیں مالی طور سے خودکفیل بنایا جارہاہے۔
اس تقریب میں وزیر مملکت برائے دیہی ترقیات سادھوی نرنجن جیوتی نے بھی مہمان خصوصی کی حیثیت سے شرکت کی اور حاضرین سے خطاب کیا۔ انہوں نے اپنی تقریر میں کہا کہ سرس نے دیدیوں کی حوصلہ افزائی میں اہم کردار ادا کیا ہے۔ سیلف ہیلپ گروپوں سے تعلق رکھنے والی اور دیدیوں کی خطاب سے پکاری جانے والی خواتین اپنی کمائی سے اپنا گھر چلاتی ہیں اور مستقبل کےلیے بچت بھی کرتی ہیں، جو اپنے آپ میں یقینا ایک بڑی بات ہے۔محترمہ نرنجن جیوتی نے مقدس مذہبی صحیفے رام چرت مانس سے چوپائیاں پیش کرتے ہوئے کہا کہ یہ دیدیاں ملک بھر کی خواتین کے حوصلے بڑھاتی ہیں کہ وہ مزید خودکفیل اور خود مختار و ترقی یافتہ ہوسکیں۔
اس موقع پر محکمہ دیہی ترقیات کے سکریٹری جناب امرجیت سنہا نے حاضرین کو مخاطب کرتے ہوئے کہا کہ سرس نے ہندوستانی بین الاقوامی تجارتی میلے میں اپنے لیے ایک باوقار اور باعزت نام پیدا کیا ہے اور میلہ دیکھنے کے لیے آنے والے لوگ سرس کی اسٹالس بھی دیکھتے ہیں۔ انہوں نے کہا کہ متعدد دیدیاں اس میلے میں اپنی مصنوعات فروخت کرنے کے لیے آتی ہیں اور اپنی مالی حالت میں تبدیلیاں کرتی ہیں۔ مالیاتی رتبے میں اس تبدیلی سے دیہی ہندوستان کے حالات کو مزید ترقی یافتہ بنایا گیا ہے۔ انہوں نے اس موقع پر موجود سیلف ہیلپ گروپوں کی دیدیوں کو ہدایت کی
۔۔۔۔۔۔۔۔۔۔۔
م ن ۔س ش۔ ت ع۔
U-5177
(Visitor Counter : 61
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 160.43 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی تعداد 20,18,825 ہے۔
فی الحال زیر علاج مریضوں کی شرح 5.23 فیصد ہے۔
سردست ملک میں شفایابی کی شرح 93.50 فیصد ہے۔
گزشتہ 24 گھنٹوں کے دوران2,51,777 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,60,58,806 ہوگئی ہے۔
پچھلے 24 گھنٹوں کے دوران 3,47,254 نئے معاملات سامنے آئے ہیں۔
اب تک مجموعی طور پر اومیکرون کے9,692 معاملات کا پتہ لگایا گیا ، اور گزشتہ کل کے مقابلے یہ4.36 فیصد کا اضافہ درج کیا گیا۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل 71.15کروڑ ٹیسٹ کئے جاچکے ہیں۔گزشتہ 24 گھنٹوں کے دوران19,35,912 ٹیسٹ منعقد کئے گئے۔